**projektas**

**reg. Nr. T-4**

**2.14.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio LOPŠELIUI-DARŽELIUI ,,EGLUTĖ“ didžiausio leistino pareigybių (etatų) skaičiaus patvirtinimo**

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ (Lietuvos Respublikos švietimo ir mokslo ministro 2017 m. rugpjūčio 30 d. įsakymo Nr. V-657 redakcija), 9.1 punktu, Pasvalio lopšelio-darželio ,,Eglutė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-192 „Dėl Pasvalio lopšelio-darželio ,,Eglutė“ nuostatų patvirtinimo“ (su visais aktualiais pakeitimais), 29 punktu ir atsižvelgdama į Pasvalio lopšelio-darželio ,,Eglutė“ 2018 m. gruodžio 6 d. raštą Nr. SD-199 ,,Dėl Pasvalio lopšelio-darželio ,,Eglutė“ papildomo logopedo etato skyrimo ir didžiausio leistino etatų skaičiaus patvirtinimo“ ir į 2018 m. gruodžio 21 d. raštą Nr. SD-211 ,,Dėl papildomo logopedo etato“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui ,,Eglutė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 43,38.
2. Pripažinti netekusiu galios Pasvalio rajono savivaldybės tarybos 2018 m. rugpjūčio 28 d. sprendimą Nr. T1-157 ,,Dėl Pasvalio lopšeliui-darželiui ,,Eglutė“ didžiausio leistino pareigybių (etatų) skaičiaus patvirtinimo“.
3. Sprendimas įsigalioja nuo 2019 m. kovo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

E. Grigalionienė

Data 2018-12-27

Suderinta DVS Nr. RTS-299

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio LOPŠELIUI-DARŽELIUI ,,EGLUTĖ“ didžiausio leistino pareigybių (etatų) skaičiaus patvirtinimo**

**2018-12-27**

Pasvalys

**1. Problemos esmė**

Šiuo metu. Pasvalio lopšelį-darželį ,,Eglutė“ lanko 177 vaikai. Iš jų 45 vaikai turi kalbos ir kalbėjimo sutrikimų, kuriems reikalinga logopedo pagalba, 3 vaikai turi specialiųjų ugdymosi poreikių. Lopšelyje-darželyje ,,Eglutė“ šiuo metu yra 1 logopedo etatas, tačiau dėl didelio vaikų skaičiaus, negali kokybiškai teikti vaikams, turintiems kalbos ir kalbėjimo sutrikimų, pagalbos. Reikalingas papildomas logopedo etatas. Dėl šios priežasties būtina patvirtinti Pasvalio lopšelio-darželio ,,Eglutė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių, papildant vienu etatu.

**2. Kokios siūlomos naujos teisinio reguliavimo nuostatos ir kokių rezultatų laukiama?**

Vadovaujantis Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 ,,Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ 2 skyriaus 9 ir 9.1 punktais: ,,(…)vienu etatu dirbantis logopedas teikia pagalbą ne daugiu kaip 30 specialiųjų ugdymosi poreikių turinčių mokinių, ugdomų pagal ikimokyklinio ir/ar priešmokyklinio ugdymo programas, kuriems reikalinga logopedo pagalba.“

 Iš viso (pridėjus vieną etatą) Pasvalio lopšeliui-darželiui ,,Eglutė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 43,88.

 Etatas bus finansuojamas iš mokymo lėšų, skirtų švietimo pagalbai.

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

*Mokinio krepšelio lėšos - 8,2 tūkst. Eurų. 1 mėnesiui – 683,00 Eur.*

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

*Nereikia.*

**6. Sprendimo projekto iniciatoriai**

Švietimo ir sporto skyrius

Pasvalio lopšelis-darželis ,,Eglutė“

**7. Sprendimo projekto rengimo metu gauti specialistų vertinimai ir išvados**

PRIDEDAMA:

1. Pasvalio lopšelio-darželio ,,Eglutė“ 2018 m. gruodžio 6 d. raštas Nr. SD-199 ,,Dėl Pasvalio rajono lopšelio-darželio ,,Eglutė“ didžiausio leistino etatų skaičiaus patvirtinimo“

2. Pasvalio lopšelio-darželio ,,Eglutė“ 2018 m. gruodžio 21 d. raštas Nr. SD-211 ,,Dėl papildomo logopedo etato“.

Švietimo ir sporto skyrius Eugenija Grigalionienė